Рани стадијуми рака обично започињу појединачним тумором
у одређеном делу тела.
Ако се тумор не уклони,
рак има способност да се шири на оближње органе,
као и на места удаљена од извора, као што је мозак.
Па, како се рак креће у нова подручја
и зашто су неки органи подложнији обољењу од других?
Процес ширења рака телом зове се метастаза.
Започиње када ћелије рака из почетног тумора
нападну оближње нормално ткиво.
Како се ћелије рака размножавају,
шире се помоћу једног од ова три пута метастазе:
перитонеално, лимфно или хематогено ширење.
Код перитонеалног ширења, малигне ћелије пробију спољне површине
шупљина у нашем телу.
Ове површине познате су као перитонеум, трбушна марамица,
и служе као зидови за одвајање телесних шупљина.
Малигне ћелије код рака јајника, на пример,
шире се кроз перитонеум који повезује јајнике и јетру,
резултирајући метастазом на површини јетре.
Затим, ћелије рака нападају крвне судове када се шире хематогено.
Како крвних судова има скоро свуда у телу,
малигне ћелије користе то да би дошле у удаљеније делове тела.
И на крају, лимфно ширење догађа се када рак напада лимфне чворове
и путује у друге делове тела путем лимфног система.
Како овај систем протиче кроз многе делове тела,
такође обезбеђује и велику мрежу за рак.
Као додатак, лимфни судови празне се у крвну циркулацију,
дозвољавајући малигним ћелијама да се шире хематогено.
Када су на новом месту, ћелије се поновно размножавају
и стварају мале туморе познате као микрометастазе.
Ови мали тумори тада нарасту у праве туморе
и доврше процес метастазе.
Различите врсте рака имају одређена места метастазе.
На пример, рак простате метастазира на костима,
док рак дебелог црева метастазира на јетри.
Различите теорије предложене су да би се објаснио образац миграције
малигних ћелија.
Од посебног значаја су две супротстављене теорије.
Стивен Пеџет, енглески хирург,
осмислио је теорију семена и тла за метастазу.
Теорија семена и тла тврди да ћелије рака лако изумиру
ако се налазе у погрешном микроокружењу,
тако да метастазирају само на локацији са сличним карактеристикама.
Међутим, Џејмс Јуинг, први професор патологије
на Универзитету Корнел
преиспитао је теорију семена и тла
и предложио да је место метастазе одређено локацијом
васкуларних и лимфних канала који спроводе примарни тумор.
Пацијенти са примарним туморима које су носили судови које воде до плућа
на крају развијају метастазе на плућима.
Данас, знамо да обе теорије садрже вредне истине.
Ипак, цела прича о метастази много је сложенија
од обе предложене теорије.
Фактори као што су особине ћелија рака
и учинковитост имуног система у уклањању ћелија рака
такође играју улогу у одређивању успеха метастазе.
Нажалост, на многа питања о метастази није одговорено до данас.
Разумевање тачних механизама садржи важан кључ
за проналажење лека за напредне стадијуме рака.
Кроз проучавање генетских, као и фактора окружења
који доприносе успешној метастази,
можемо пронаћи начине да зауставимо процес.
Рат против рака је стална борба,
и научници вредно раде на развијању нових метода против метастаза.
Однедавно је занимљива имунотерапија,
модалитет коју укључује активацију снаге имуног система
ради уништења миграционих ћелија.
Ово се може учинити на разне начине,
као што је навикавање ћелија имуног система да препознају ћелије рака кроз вакцине.
Раст и активност ћелија имуног система
могу се стимулисати убризгавањем вештачких интерлеукина,
хемикалија које обично излучују ћелије имуног система у телу.
Ова два третмана само су врх леденог брега.
Кроз заједничке истраживачке напоре влада, компанија и научника,
можда ће процес метастазе заувек бити заустављен.